《寄中中老稚》
宋代·许必胜

客久归无计，家书懒再看。
寄声花郑重，为报竹平安。
诗酒吾能老，饥寒汝自宽。
今年新酿熟，收拾钓鱼竿。

作者简介：许必胜，字希文，金坛（今属江苏）人。高宗绍兴十五年（一一四五）进士。官终知无为军巢县。按：《七十二峰足徵集》卷三作字克之，马迹山人，仕至显谟阁待制，忤时归里。《至顺镇江志》卷一八有传。今录诗十七首。